OpenLLM-France/wikimedia huggingface dataset:
# Comitè Olímpic d'Israel

El Comitè Olímpic d'Israel (COI) (en hebreu: הוועד האולימפי בישראל) és una institució jurídica de dret privat, i una organització sense ànim de lucre, que està constituïda amb conformitat amb les normes olímpiques, i que es troba subjecte a les lleis de l'Estat d'Israel. El C.O. Israelià és l'encarregat de coordinar les activitats a nivell olímpic del país (Comitè Olímpic Nacional).

## Història
### Primers anys

El Comitè Olímpic d'Israel té com a data de la seva creació l'any 1933, quan el Comitè Olímpic de la Terra d'Israel, va ser fundat en el Mandat Britànic de Palestina, i posteriorment fou reconegut pel Comitè Olímpic Internacional, com el Comitè Olímpic Nacional de Palestina.
En la pràctica, el C.O. Israelià estava controlat per l'organització esportiva Maccabi, i tan sols coordinava les activitats esportives de la comunitat jueva a Palestina, que aleshores era una minoria en el Mandat Britànic de Palestina. Després de l'establiment de l'Estat sionista d'Israel en 1948, el Comitè Olímpic d'Israel va ser reorganitzat en 1951, sota el lideratge compartit de les dues majors organitzacions esportives del país, Maccabi i Hapoel.

### Reconeixement del COI

En 1952 el Comitè Olímpic d'Israel va ser reconegut pel Comitè Olímpic Internacional, just a temps perquè Israel pogués debutar com a participant en els Jocs Olímpics de Hèlsinki. El Comitè Olímpic d'Israel ha enviat delegacions a tots els Jocs Olímpics des d'aleshores, amb l'excepció dels Jocs Olímpics de Moscou, que van ser boicotejats durant la Guerra de l'Afganistan. El Comitè Olímpic d'Israel va debutar en els Jocs Olímpics d'Hivern de 1994, i des de llavors ha estat un participant regular en els jocs d'hivern.

### Participació en els Jocs Asiàtics

Entre els anys 1954 i 1974, Israel va participar en els Jocs Asiàtics, però la pressió política dels països àrabs va provocar l'expulsió d'Israel del Comitè Olímpic Asiàtic en 1981.

### Festivals Olímpics de la Joventut Europea

En 1994, la seleccions esportives israelianes, van ser admeses en les organitzacions esportives europees, i van esdevenir un membre de ple dret. Des de 1995, Israel ha participat en els Festivals Olímpics de la Joventut Europea, que són celebrats cada dos anys.

## Enllaços externs

* www.olympic.one.co.il/ Arxivat 2016-06-02 a Wayback Machine. (hebreu)
# Punts suspensius

Els punts suspensius o punts de suspensió (…) són un signe de puntuació que es col·loca a la fi d'una frase quan no es vol donar per acabada, per exemple en una enumeració de la qual solament s'esmenten uns quants elements o en un diàleg quan l'emissor vol que l'interlocutor completi mentalment el significat del missatge o que no ho vol o no ho pot dir.
És un únic signe tipogràfic. Per influència de la màquina d'escriure, que tenia un nombre de signes molt limitat, molta gent encara escriu tres punts un darrere l'altre.
S'escriuen sempre sense deixar cap espai després de la paraula que els precedeix i es deixa un espai abans del mot següent. El nombre de punts és sempre tres, no s'han d'escriure mai dos punts o més de tres punts i no s'ha de deixar cap espai entre aquests.

## Usos

S'usa com a eufemisme no lèxic, per evitar pronunciar mots no adequats al context i també quan no és necessari acabar la frase perquè la informació que conté és suficient per inferir la resta de continguts. Es posen a més a més quan l'entonació deixa en suspens l'enunciat o quan hi ha una interrupció de la conversa.
Els punts suspensius (tres) són un substitut de l'etc. (etcètera) en les frases inacabades quan la informació sobrera no és rellevant, no en els altres casos.
Un ús especial és quan es col·loquen entre parèntesis o claudàtors, llavors significa que s'ha suprimit conscientment un passatge del discurs o que la font contenia un buit, per exemple en documents antics deteriorats o gravacions incomprensibles.

## Codis informàtics

En Unicode, el codi és U+2026. En HTML, s'expressa amb el codi &hellip; (…).
En algunes distribucions GNU/Linux, es pot introduir amb AltGr+. (que produeix un punt volat en altres sistemes). En els sistemes Windows, es pot introduir amb Alt+0133, amb el teclat numèric.
Als sistemes MacOS, es pot escriure amb la combinació de tecles ⌥ Opt+.

## Referències

* ↑ «Punts suspensius (signes de puntuació)». Optimot, 2016.
* ↑ Els signes de puntuació. 2a ed. Bellaterra: Gabinet de Llengua Catalana. Universitat Autònoma de Barcelona, 1995. ISBN 8449004667.
# Partit Unit Kurd de Síria

Partit Unit Kurd de Síria (Partîya Yekîtî ya Kurd li Sûriyê / Hizb al-Wahdah al-Kurdi fi Suriyah; PYK-S) és una organització política kurda clandestina de Síria; és dirigida per Hussein Saado. No se sap si és una escissió del Partit d'Unió Democràtica o és un partit original. En tot cas, com aquest, es pensa que estaria igualment proper del Kongragel dels kurds de Turquia i de la Confederació Democràtica del Kurdistan. El cert és que col·labora amb el Partit Democràtic Kurd a Síria-El Partit i amb el Partit de la Llibertat Kurda de Síria.

## Referències

Informe sobre els kurds a Síria
# Buràkova

Buràkova (en rus: Буракова) és un poble (possiólok) de l'óblast d'Irkutsk, a Rússia, que el 2010 tenia 54 habitants.

## Referències

* ↑ Bespiatov, T. «Иркутская область» (en rus). [Consulta: 14 febrer 2021].
# Serrat de la Bassa del Prat

El Serrat de la Bassa del Prat és un petit serrat del terme municipal de Castellcir, a la comarca del Moianès.
Es troba al nord de la part central del terme municipal, al sud-oest de la masia del Prat. El Camí del Prat discorre pel costat septentrional d'aquest serrat. Rep el nom de la Bassa del Prat, que es troba al bell mig del serrat. És a migdia de les Saleres i al nord del Camp del Feu.

## Etimologia

Aquest serrat pren el nom de la Bassa del Prat, que es troba en el seu vessant nord-est.
# Josep Rueda i Cruz

Josep Rueda i Cruz (Almeria, 6 d'octubre de 1945 - Manresa, 23 de desembre de 2019) va ser un activista social i polític manresà.
Nascut a Almeria, va arribar a Manresa als 9 anys. Va formar part de la llista electoral de Convergència i Unió el 1995 i va ser regidor municipal fins al 1999. En l'àmbit veïnal va presidir l'Associació de veïns de la Font dels Capellans durant 38 anys, fins al 2017. Entre els anys 2005 i 2007 va ser també president de la Federació d'Associacions de Veïns de Manresa (FAVM).
També va ser delegat sindical a la fàbrica Lemmerz per Comissions Obreres, sindicat en el qual va formar part de l'executiva local.
Juntament amb el seu company des de feia una trentena d'anys, Andreu Hernández, van ser la primera parella d'acollir-se, a Manresa, a la llei que va legalitzar els matrimonis homosexuals. Van casar-se el 3 de desembre de 2005.
El 2017 va rebre la Medalla de la Ciutat al Mèrit Cívic.

## Referències

* 1 2 3 Regió7. «Mor l'històric activista social i exregidor de Manresa Josep Rueda». [Consulta: 23 desembre 2019].
* ↑ NacióManresa. «Mor als 74 anys el líder veïnal manresà Josep Rueda | NacióManresa». [Consulta: 23 desembre 2019].

## Enllaços externs

* «Noticies de Josep Rueda - Regió7». [Consulta: 23 desembre 2019].
# Ramiro García Bogliano

Ramiro García Bogliano (La Plata, província de Buenos Aires, 6 de setembre de 1975 és un actor, director i guionista cinematogràfic argentí que ha estat guardonat amb diversos premis.
En la crítica d' Ámbito Financiero es va expressar de la seva pel·lícula Penumbra que "...els seus directors persegueixen amb les seves picades d'ullet i estil aconseguir atreure al públic massiu, cosa que perfectament podrien aconseguir amb aquest sòlid producte. Un parell d'actes inicials una mica lents i convencionals poden desesperar una mica al públic per falta d'acció terrorífica, però després tot va explotant degudament...aquesta pel·lícula que obre tot un panorama per al cinema de gènere a l'Argentina.""

## Filmografia
### Guionista

* Expansivas (2021)
* Ataúd Blanco: El Juego Diabólico (2016)
* Penumbra (2011)
* Sudor frío (2011)
* Donde duerme el horror (2010)
* Masacre esta noche (2009)
* Molina's Mofo (curtmetratge 2008)
* No moriré sola (2008)
* Solarix (curtmetratge 2007)
* Doctor Infierno (2007)
* 36 pasos (2006)
* Habitaciones para turistas (2004)
* Molina's Test (curtmetratge 2001)
* Dolman 2000 (curtmetratge 2000)
* Policlínico miserable (curtmetratge 1998)

### Director

* Penumbra (2011)
* Donde duerme el horror (2010)
* Masacre esta noche (2009)
* Concurso (curtmetratge 2002)
* Dolman 2000 (curtmetratge, segment Estupro 2000)
* Policlínico miserable (curtmetratge 1998)

### Productor

* Expansivas (2021)
* Sudor frío (2011)
* No moriré sola (2008)
* Habitaciones para turistas (2004)
* Concurso (curtmetratge 2002)
* Dolman 2000 (curtmetratge 2000)
* Sidoglio Smithee (1998)

### Actor

* Ataúd Blanco: El Juego Diabólico (2016)…Home del confessionari
* Muerte cerebral (curtmetratge 2012)…Manuel
* Villa (curtmetratge 2012)…Comprador 2

### Assistent de direcció

* Claudia (2019)
* Sidoglio Smithee (1998)

### Director de la segona unitat

* Late Phases (2014)
* Sudor frío (2011)

## Premis

* Buenos Aires Rojo Sangre 2004: Premi del públic (Habitaciones para turistas)
* Buenos Aires Rojo Sangre 2006: Premi al Mejor Guió (36 pasos)
* Buenos Aires Rojo Sangre 2009: Millor pel·lícula (Masacre esta noche)
* Festival "A Night of Horror" 2012: Millor Pel·lícula Extranjera (Penumbra

## Referències

* ↑ «Miedo bien vestido de comedia negra» Arxivat 2013-03-10 a Wayback Machine., artículo en el diario Ámbito (Buenos Aires). Consultado el 5 de marzo de 2012.
* ↑ V FESTIVAL BUENOS AIRES ROJO SANGRE per Juan Pablo Caro, Revista Ciencia Ficción
* ↑ Terminó el 7º Buenos Aires Rojo Sangre, Quinta Dimensión 2 de novembre de 2006
* ↑ «Ganadores Festival "A Night of Horror" 2012». Arxivat de l'original el 2021-05-09. [Consulta: 18 maig 2023].

## Enllaços externs

* Información sobre Ramiro García Bogliano a cinenacional.com
* Informació sobre Ramiro García Bogliano a filmaffinity.
# Els Meners

Els Meners és el nom que reben els cims del Pic del Mener Nou (2.828 m) i el pic del Mener Vell (2.820 m) i la collada que els travessa. Són a la frontera entre els municipis de Canillo (Andorra) i d'Acs (Arieja).

## Referències

* ↑ «Els Meners». Gran Enciclopèdia Catalana en línia.
* ↑ «Mapa topogràfic d'Andorra». Ministeri d'Ordenament Territorial d'Andorra. Arxivat de l'original el 2012-03-29. [Consulta: 18 maig 2010].
# Willi Gerlach

Willi Gerlach (Elberfeld, 10 de novembre de 1909 - segle XX) fou un oboista alemany.
Willi Gerlach va néixer el 1909 com a fill d'un músic. Després d'un any, va estudiar oboè a la Universitat Estatal de Música de Colònia i amb Fritz Flemming a la Universitat Acadèmica de Música de Berlín. De 1931 a 1933 va ser músic militar i estudiant particular amb Gustav Kern a Berlín.
A la dècada de 1930 va ser el primer adjunt oboista del "Stadttheater Wuppertal". Del 1936 al 1972 va ser membre (primer oboista) de l'Orquestra Gewandhaus de Leipzig. També va ensenyar a la Universitat de Música de Leipzig del 1942 al 1962. Entre els seus estudiants hi havia Peter Fischer.

## Bibliografia

* Hans-Rainer Jung, Claudius Böhm: Das Gewandhaus-Orchester. Seine Mitglieder und seine Geschichte seit 1743. Faber & Faber, Leipzig 2006, ISBN 978-3-936618-86-0, S. 228.
# Pata (Eslovàquia)

Pata és un poble i municipi d'Eslovàquia que es troba a la regió de Trnava, a l'oest del país. El 2023 tenia 3.273 habitants.

## Història

La primera menció escrita de la vila es remunta al 1138.

## Referències

* ↑ «Trnavský kraj (Slovakia): Districts, Towns and Municipalities» (en anglès), 12 abril 2024. [Consulta: 23 juny 2024].
# Sinovenator changii

Sinovenator changii (Sinovenator) és un gènere representat per una única espècie de dinosaure teròpode troodòntid, que va viure a principis del període Cretaci, fa aproximadament 129 milions d'anys, en l'Hauterivià, en allò que avui és Àsia.
El nom genèric significa 'caçador xinès' i deriva de la paraula en llatí venator ('caçador') i la paraula en grec Σινάι ('Xina'). Dos fòssils foren trobats en la part més antiga de la formació de Yixian a la Xina. L'espècimen tipus o holotip de Sinovenator changii és l'IVPP 12615, que va ser descrit per Xu, Norell, Wang, Makovicky i Wu el 2002, i es tracta d'un crani parcial i un esquelet desarticulat. Un espècimen addicional, l'IVPP 12583, és un esquelet postcraneal incomplet però articulat. Tots dos es troben en la col·lecció de l'Institut de Paleontologia de Vertebrats i Paleoantropologia a Pequín, la Xina.
# Johnius carouna

Johnius carouna és una espècie de peix de la família dels esciènids i de l'ordre dels perciformes.

## Morfologia

Els mascles poden assolir 25 cm de longitud total.

## Hàbitat

És un peix de clima tropical i bentopelàgic.

## Distribució geogràfica

Es troba des de l'Índia fins al Golf de Tailàndia, Sumatra, Borneo i el sud de la Xina.

## Observacions

És inofensiu per als humans.

## Referències

* ↑ Bloch M. E., 1793. Naturgeschichte der ausländischen Fische. Berlín. Naturg. Ausl. Fische v. 7. i-xiv + 1-144.
* ↑ BioLib (anglès)
* ↑ Cuvier, G. & Valenciennes, A., 1830. Histoire naturelle des poissons. Tome cinquième. Livre cinquième. Des Sciénoïdes. Histoire naturelle des poissons. v. 5: i-xxviii + 1-499 + 4 pp., Pls. 100-140.
* 1 2 3 4 FishBase (anglès)
* ↑ Sasaki, K., 2001. Sciaenidae. Croakers (drums). p.3117-3174. A: K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Volum 5. Bony fishes part 3 (Menidae to Pomacentridae). Roma, FAO. pp. 2791-3380.
* ↑ De Bruin, G.H.P., B.C. Russell i A. Bogusch, 1995. FAO species identification field guide for fishery purposes. The marine fishery resources of Sri Lanka. Roma, FAO. 400 p.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.
* ↑ Talwar, P.K. i A.G. Jhingran, 1991. Inland fishes of India and adjacent countries. Volum 2. A.A. Balkema, Rotterdam.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Collada de l'Abrit

La Collada de l'Abrit és una collada dels contraforts nord-orientals del Massís del Canigó, a 1.935,7 metres d'altitud, en el terme comunal de Pi de Conflent, a la comarca del Conflent, de la Catalunya del Nord. Està situada en el sector occidental del terme comunal, al sud i bastant lluny del poble de Pi de Conflent. És a prop a llevant del Pic de la Llobeta, a la zona de les Descàrregues, al sud del Bac de Balaguer.

## Referències

* ↑ La Collada de l'Abrit en els ortofotomapes de l'IGN
# Ramiro Lapiedra

Ramiro Lapiedra Gutiérrez (Alacant, 29 gener de 1972) és un productor i director de cinema pornogràfic espanyol en col·laboració amb el seu germà Pablo Lapiedra, també és escriptor.

## Biografia

Ramiro Lapiedra Gutiérrez va néixer el 29 gener de 1972 en Alacant. Va començar a estudiar la carrera de Dret, mentre treballava com a porter i guarda de seguretat en discoteques i clubs de carretera.
Es va aficionar rodar als curts cinematogràfics abans de passar a les pel·lícules pornogràfiques al costat del seu germà Pablo. Els germans es van fer famosos no només per les seves pel·lícules, sinó per les intenses campanyes per promocionar les seves actrius en revistes i televisió. Tots dos van arribar a fundar la companyia Lapiedra Factory. Però en 2006 van trencar la relació comercial.
Ha introduït en el porno a diverses de les seves relacions sentimentals com són: Cecilia Gessa, Miriam Sánchez (Lucía Lapiedra), Maria Pascual (Maria Lapiedra), amb qui a més va contreure matrimoni i de qui n'està divorciat, i Samantha Sánchez (Apolonia Lapiedra). També va introduir a la núvia i més tard esposa del seu germà, Zuleidy Piedrahita Vergara (Lupe Fuentes).

## Bibliografia

* Epifania: un rodaje porno (2009)
* Amor, alcohol y coca (2011)
* El arte de la autodestrucción (2014)

## Referències

* ↑ Las miserias del clan Lapiedra, La Razón, 31 de març de 2011
* ↑ Ramiro Lapiedra: "Nunca empujé a mis novias al porno, ellas me lo pidieron", EL Mundo, 16 de novembre de 2019
* 1 2 «Detenido un productor de porno por grabar a una chica de 16 años» (en castellà). El País, 22-03-2011. [Consulta: 24 abril 2020].
* ↑ «Lucía, María y Apolonia: así es la saga de las Lapiedra» (en castellà), 03-02-2018. [Consulta: 24 abril 2020].
* ↑ Molanes, Noelia. «Las miserias del clan Lapiedra» (en castellà). La Razón, 21-03-2011. [Consulta: 24 abril 2020].
# Partit Comunista d'Egipte

El Partit Comunista d'Egipte (àrab: الحزب الشيوعي المصري, al-Ḥizb ax-Xuyūʿī al-Miṣrī) és un partit comunista d'Egipte. El partit va ser creat l'any 1975 per alguns membres de l'antic Partit Comunista Egipci. Sota els règims dels presidents Anwar Sadat i Hosni Mubarak el nou P.C. d'Egipte es va enfrontar a la repressió estatal, i se li va prohibir participar en les eleccions. El Partit, no obstant això, va continuar operant en la clandestinitat fins al derrocament de Mubarak en 2011. Des de llavors, els comunistes egipcis s'han involucrat en la mobilització dels treballadors. El 10 de maig de 2011 el Partit Comunista d'Egipte va acordar incorporar-se juntament amb altres quatre partits d'esquerra en un front socialista anomenat Coalició de Forces Socialistes.

## Referències

* ↑ A Partial Guide to the Egyptian Political
* ↑ Communist Party of Egypt resumeixes open political activities
* ↑ In solidarity with heroic struggle of the Egyptian people
* ↑ Five socialist parties unite to impact Egyptian politics
# Els Mians (Aramunt)

Els Mians és una partida rural del terme municipal de Conca de Dalt, dins del territori de l'antic terme d'Aramunt, al Pallars Jussà.
Està situada a llevant de les Eres d'Aramunt, a la dreta del barranc dels Mians i al nord-est de Casa Toà, al nord del Clot de Regaixat.
Consta de més de 15 hectàrees (15,6716) de pastures, conreus de secà, amb moltes zones de matoll, oliveres i terres improductives.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 19 juny 2010].

## Enllaços externs

* Institut Cartogràfic de Catalunya; cal fer dos passos d'aproximació
# César Goyeneche Acuña

César Goyeneche Acuña (Bogotà, 26 d'agost de 1974) és un ciclista colombià, professional del 1997 al 2000. Del seu palmarès destaca el Campionat nacional en ruta de 1999.

## Palmarès

* 1997
** Vencedor de 2 etapes a la Volta al Táchira
** Vencedor d'una etapa a la Ruta a Mèxic
** Vencedor d'una etapa al Clásico RCN
* 1998
** Vencedor d'una etapa a la Volta al Táchira
* 1999
** Campió de Colòmbia en ruta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Collada de Tarerac

La Collada de Tarerac és una collada de 688,8 metres d'altitud, en el límit dels termes comunals d'Arboçols i de Tarerac, tots dps de la comarca del Conflent, a la (Catalunya del Nord). Està situada a l'extrem oest del terme comunal de Tarerac, i al nord-est del d'Arboçols. Hi passa el camí vell que uneix aquests dos pobles i, des de fa uns anys el GR - 36.

## Referències

* ↑ La Collada de Tarerac en els ortofotomapes de l'IGN
# Ramiro Fernández Saus

Ramiro Fernández Saus (Sabadell, 7 de març de 1961) és un pintor i gravador català.
Va exposar per primera vegada el 1979, a l'Acadèmia de Belles Arts de Sabadell. Cinc anys després, es va llicenciar en Belles Arts a la Universitat de Barcelona.
Els anys 1985 i 1986 va obtenir el premi del Ministeri de Cultura de l'Estat Espanyol. Més endavant, el 1989, va rebre una beca de la Generalitat de Catalunya per a estudis d'un any a l'estranger, que va desenvolupar als Delfina Studios de Londres.
És un autor que presenta habitualment a ARCO. També ha dissenyat diversos cartells, com el de la Festa Major de Sabadell de 1993 o el Festival de Blues de Cerdanyola de 2008. Ha il·lustrat llibres, entre els quals destaquen una versió de Moby Dick per a Edicions 62 i diversos llibres d'artista. L'any 2022 l'editorial britànica Long & Ryle va editar el llibre Ramiro Fernández Saus, obra d'Andrew Lambirth, una recopilació, en català i castellà, de vint anys de l'obra d'aquest artista d'abast mundial.
Conserven obra de Ramiro Fernández el Museu d'Art Reina Sofia, l'Albertina Museum de Viena, el Museu de Montserrat i el Museu d'Art de Sabadell.

## Exposicions destacades

* 2005 - Retrospectiva al Museu d'Art de Sabadell
* 2007 - El miracle dels ocells.

## Referències

* ↑ «Ramiro Fernández». Fundació Vila Casas. [Consulta: 19 novembre 2016].
* ↑ Torrella, Engràcia (coord). Inanimats? La natura morta a la col·lecció. Sabadell: Museu d'Art de Sabadell, 2009, p. 55. ISBN 978-84-87221-98-9.
* ↑ «El cartell del Festival de Blues s'exposa a Belfast». Cerdanyola.info.
* ↑ «CVC. Pieza a pieza. Ramiro Fernández Saus.» (en castellà). cvc.cervantes.es. [Consulta: 19 novembre 2016].
* ↑ GaliciaDigital. «Ramiro Fernández Saus exhibe desde el 7 de mayo su obra Entre la tierra y el mar | Galicia Digital». www.galiciadigital.com. [Consulta: 19 novembre 2016].
* ↑ «El cartell del Festival de Blues s'exposa a Belfast». Revista Bonart.
* ↑ «Surt a la venda el llibre 'Ramiro Fernández Saus', sobre el pintor sabadellenc». Ràdio Sabadell.
* ↑ «Ramiro Fernandez Saus | Long & Ryle». www.longandryle.com. [Consulta: 19 novembre 2016].
* ↑ «Museus en línia». Generalitat de Catalunya. [Consulta: 30 desembre 2016].
* ↑ «Museus en línia». Generalitat de Catalunya. [Consulta: 30 desembre 2016].
* ↑ «El sabadellenc Ramiro Fernández Saus exposa a Montserrat la sèrie dedicada al cant popular castellà 'El miracle dels ocells'». El Punt Avui.

## Enllaços externs

* Persones de Sabadellː Ramiro Fernàndez Saus
* "Ramiro Fernández Saus, el pintor de les estrelles", Telenotícies de 3Cat
* Parlem amb Ramiro Fernàndez, pintor, TV Sabadell Vallès
# Partit Únic Nacional dels Treballadors

El Partit Únic Nacional dels Treballadors (PUNT) de Guinea Equatorial va ser fundat oficialment el 7 de juliol de 1970 sobre l'estructura del P.U.N., existent des de gener-febrer.
Va ser creat i liderat per l'anteriorment dirigent de la Idea Popular de Guinea Equatorial (IPGE) i aleshores president de la República des de les eleccions de setembre de 1968, Francisco Macías Nguema. La seva secció juvenil, anomenada "Joventuts en marxa amb Macías" (anteriorment coneguda com a "Milícia Popular Revolucionària") va exercir un paper important, tant propagandístic com a repressor durant el règim de Macías que provocà la mort i l'exili d'aproximadament el 20% de la població. Des del mateix moment de la seva creació adquireix gran transcendència social: el carnet del partit s'exigeix per a tot: matrícula acadèmica, contracte de treball, etc.
El partit va ser dissolt després del cop d'estat dut a terme per Teodoro Obiang a l'agost de 1979.

## Referències

* ↑ Franz Nuscheler, Klaus Ziemer: Die Wahl der Parlamente und anderer Staatsorgane, Band 2, 1978, ISBN 3110045184, Seite 314

## Enllaços externs

* Article en castellà a Enciclopedia Libre Universal en español
# Quicabo

Quicabo és una comuna d'Angola que forma part del municipi de Dande dins la província de Bengo.

## Referències

* ↑ «Mapa de les comunes de Dande». Arxivat de l'original el 2017-03-23. [Consulta: 22 març 2017].
# CCM

«CCM» té aquests significats:
* Centre de Control de Metro de Barcelona, centre del Ferrocarril Metropolità de Barcelona que gestiona els recursos de l'explotació de la xarxa del metro de Barcelona
* Banco de Castilla-La Mancha, entitat financera castellana amb seu a Conca
* CCM o Cheetah Chrome Motherfuckers, grup hardcore punk italià de la dècada de 1980
* Clews Competition Motorcycles, fabricant de motocicletes anglès amb seu a Bolton